**Қазақстан Республикасының**

**Премьер-Министрі**

**Ә.А. Смайыловқа**

**«Валюталық құқықтық қатынастарды реттеудің келісілген тәсілдері және ырықтандыру шараларын қабылдау туралы келісімге қол қою туралы» Қазақстан Республикасы Үкіметі қаулысының жобасына**

**ТҮСІНДІРМЕ ЖАЗБА**

**1. Әзірлеуші мемлекеттік органның атауы**

Қазақстан Республикасының Ұлттық Банкі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Кеңсе басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттілігінің басқа да негіздемелері**

Еуразиялық экономикалық одақ туралы шарттың (Астана қ., 2014 жылғы 29 мамырда) 64-бабының 4-тармағын іске асыру, «Валюталық құқықтық қатынастарды реттеудің келісілген тәсілдерін әзірлеу және ырықтандыру шараларын қабылдау туралы келісімнің жобасы» Еуразиялық экономикалық комиссия Кеңесінің 2019 жылғы 21 маусымдағы № 27 (Мәскеу қ.) өкіміне сәйкес, сондай-ақ Еуразиялық экономикалық комиссияның 2021 жылғы 17 қыркүйектегі № БР-2349/09 хаты негізінде.

**3. Жоба бойынша қаржы шығындарының қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисап, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі)**

Жобаны қабылдау мемлекеттік бюджеттен қосымша шығындарды талап етпейді.

**4. Жоба қабылданған жағдайда болжанатын салдар**

Валюталық құқықтық қатынастарды реттеудің келісілген тәсілдерін әзірлеу және ырықтандыру шараларын қабылдау үшін құқықтық база қалыптастыруға мүмкіндік береді.

**5. Нақты мақсаттар мен күтілетін нәтиже мерзімі**

Валюталық шектеулер қолданылмайтын валюталық операциялардың тізбесін айқындау, ЕАЭО-ға мүше мемлекеттердің резиденттері арасындағы валюталық операцияларға қатысты рұқсаттар (жеке рұқсаттар) алу туралы талаптың күшін жою, сондай-ақ олардың уәкілетті ұйымдарда шоттарды ашуы және жүргізуі, ЕАЭО-ға мүше мемлекеттер резиденттерінің банк шоттарына міндетті түрде есептелуге тиіс ақша қаражатын репатриациялау жөніндегі талаптарды айқындау, ЕАЭО-ға мүше мемлекеттердің резиденттері мен бейрезиденттерінің валюталық операцияларын бақылауды үйлестіру бағытын, сондай-ақ ЕАЭО-ға мүше мемлекеттердің валюталық реттеу және валюталық бақылау саласындағы заңнамаларын және валюталық реттеу органдарының актілерін бұзғаны үшін жауапкершілік туралы нормаларды айқындау үшін халықаралық-құқықтық негіз жасау.

Бұл ретте Келісім ЕАЭО-ға мүше мемлекеттердің ЕАЭО-ға мүше мемлекеттің оған қол қойылған күнгі заңнамасында көзделген шаралардан аз ырықтандырылған валюталық реттеу және бақылау шараларын қабылдауын міндеттемейді.

**6. Жобада қаралатын мәселелер бойынша бұрын қабылданған Президенттің және/немесе Үкіметтің актілері және олардың іске асырылу нәтижесі туралы мәліметтер**

«Валюталық құқықтық қатынастарды реттеудің келісілген тәсілдері және ырықтандыру шараларын қабылдау туралы келісімге қол қою туралы» Қазақстан Республикасы Үкіметінің 2018 жылғы 16 сәуірдегі № 194 Қаулысы.

**7. Енгізілетін жоба қабылданған жағдайда заңнаманы оған сәйкес келтіру қажеттілігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетінін көрсету) не ондай қажеттіліктің болмауы**

Талап етілмейді.

**8. Ұсынылған халықаралық шарттың жобасын кейіннен ратификациялау қажеттілігі туралы ақпарат**

Талап етілмейді.

**9. Кеңсе Басшысы мен Байланыс және ақпарат министрінің 2011 жылғы 20 мамырдағы № 25-1-32қпү/22П-қпү бірлескен бұйрығымен бекітілген «Қазақстан Республикасы Үкіметінің мобильдік кеңсесі» ақпараттық жүйесінде беруге рұқсат етілген қызметтік ақпарат тізбесіне сәйкес мемлекеттік құпия және (немесе) қызметтік ақпарат қамтылған жобаларды қоспағанда, жобаны және оған материалдарды Үкімет мүшелерінің мобильдік құрылғыларына «Қазақстан Республикасы Үкіметінің мобильдік кеңсесі» ақпараттық жүйесі арқылы беру мүмкіндігі**

Рұқсат етіледі.

**10. Жобаны мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байт көлемі)**

https://legalacts.egov.kz/npa/view?id=14165642

**11. Тауарлардың, көрсетілетін қызметтердің немесе зияткерлік меншік құқықтарының саудасына қатысты жобаны, сондай-ақ әлеуметтік маңызы бар қаулы жобасына баспасөз релизін уәкілетті мемлекеттік органдардың интернет-ресурсында орналастыру туралы ақпарат**

Талап етілмейді.

**12. Жобаның Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі**

Сәйкес келеді.

**13. Жобаның қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисап нәтижесі**

Талап етілмейді.

**14. Қазақстан Республикасы Үлттық кәсіпкерлер палатасының және кәсіпкерлік субъектілері сараптамалық кеңестерінің сараптамалық қорытындысымен келіспеу себептерінің негіздемесі**

Талап етілмейді.

**15. Мемлекеттік органда қоғамдық кеңесті құру «Қоғамдық кеңестер туралы» Қазақстан Республикасының Заңында көзделмеген жағдайды қоспағанда, егер Үкімет қаулысының жобасы азаматтардың құқықтарын, бостандығы мен міндеттерін қозғайтын болса, қоғамдық кеңестің ұсынымымен келіспеу себептерінің негіздемесі**

Талап етілмейді.

**Қазақстан Республикасының**

 **Ұлттық Банкінің Төрағасы Ғ. Пірматов**